Покана за обществено обсъждане

На основание чл.15 от Закона за общинския дълг и чл.6 от Наредбата за условията и реда за провеждане на обществено обсъждане на проекти, които предстои да бъдат финансирани чрез поемане на дългосрочен дълг от Община Пловдив, отправяме покана към местната общност за обсъждане на намерение за поемане на общински дългосрочен дълг. С настоящата покана за обсъждане се оповестяват проектите, които ще се финансират чрез дългосрочен дълг, както следва:

1. **Проект „Реконструкция и модернизация на ЗООКЪТ в гр. Пловдив“**

Предназначение: Реконструкция и модернизация на Зоокът в гр. Пловдив с цел въвеждането на обекта в експлоатация.

Стойност в лв.: **5 700 000 лв.**

Начин на финансиране и обезпечаване:

* 5 700 000 лв. от дългосрочен общински дълг от Фонд за устойчиво градско развитие.

2. **Проект „Реконструкция на Дондукова градина, УПИ 1 – градина, кв. 39 нов, 176**

**стар по плана на ЦГЧ, гр. Пловдив“**

Предназначение: Реконструкция, озеленяване, паркоустройство и благоустройство в Дондуковата градина в район „Централен“ в Община Пловдив.

Стойност в лв.: **4 500 000 лв.**

Начин на финансиране и обезпечаване:

* 3 800 000 лв. от дългосрочен общински дълг от Фонд за устойчиво градско развитие;
* 700 000 лв. от собствени бюджетни средства и/или средства от държавния бюджет.

Максималният размер на дългосрочния дълг, който Община Пловдив има намерение да поеме е в размер до **9 500 000 лв**., като същият ще бъде погасяван чрез собствени бюджетни средства.

***Място и датата на провеждане на обсъждането:***

Общественото обсъждане ще се проведе на 11.01.2023 г. от 10.00 часа в залата на Общински съвет Пловдив, ул. „Авксентий Велешки“ №20

***Място и време за запознаване с документацията:***

1. Документите на проект „Реконструкция на Дондукова градина, УПИ 1 – градина, кв. 39 нов, 176 стар по плана на ЦГЧ, гр. Пловдив“ са налични за запознаване в сградата на район Централен, Община Пловдив, ул. Христо Г. Данов, №39 всеки работен ден от 08.30ч. До 17.00ч. Лице за контакт: Георги Стаменов – кмет на район „Централен“.

2. Документите на проект „Реконструкция и модернизация на ЗООКЪТ в гр. Пловдив“ са налични за запознаване в сграда на Община Пловдив, находяща се на пл. „Централен“ № 1, Зала на ет.12 всеки работен ден от 08.30ч. до 17.00ч. Лице за контакт: Пламен Райчев – заместник-кмет „Строителство и инвестиции“.